Patru oameni au murit, iar doi au fost răniţi grav în urma unui accident rutier produs duminică după-amiază pe DN2 (E85), în zona localităţii Haret Pădureni, din judeţul Vrancea. Astăzi au apărut imaginile cu momentul impactului, surprinse de o cameră de bord.

Atenție, imagini cu puternic impact emoțional!

Accidentul s-a produs în urma coliziunii frontale a două autoturisme, unul înmatriculat în Constanţa, iar celălalt în Bacău.

Patru persoane au decedat în urma accidentului, pentru care autorităţile au activat planul roşu de intervenţie, printre care şi un adolescent de 15 ani, împreună cu părinții.

A patra persoană decedată este un bărbat din Bacău, şoferul celuilalt autoturism.

Din fiecare maşină a supravieţuit câte o persoană.

Citiți și Soluția pentru evitarea zecilor de decese pe DN2 (E85). „S-au constatat de cinci ori mai puține victime”

Sursa: Florin Turisca, Digi24, News.ro